
APSTIPRINU

Rēzeknes novada pašvaldības

Dricānu apvienības pārvaldes vadītājs
/paraksts/A.Tārauds
Nagļos,2026.gada 11.augustā
Rēzeknes novada pašvaldības iestādes 
“Dricānu apvienības pārvaldes” 
SAIMNIECĪBAS PĀRZIŅA Nagļu pagastā amatam uz nenoteiktu laiku

atklātā konkursa nolikums

1. Šis nolikums nosaka kārtību, kādā pašvaldības darbinieki piesakās uz vakanto Rēzeknes novada pašvaldības iestādes “Dricānu pagastu apvienība”  (turpmāk – Iestāde )saimniecības pārziņa Nagļu pagastā amatu uz nenoteiktu laiku atklātā konkursa (turpmāk – konkurss) izsludināšanas un norises kārtību.

2. Rēzeknes novada pašvaldības mājaslapā www.rezeknesnovads.lv un Nodarbinātības valsts aģentūras (NVA) mājaslapā publicē sludinājumu par to, ka Iestāde izsludina atklāto konkursu uz Rēzeknes novada pašvaldības iestādes “Dricānu apvienības pārvalde” saimniecības pārziņa amatu uz nenoteiktu laiku, norādot papildu informācijas iegūšanas veidu.

3. Pretendentu pieteikšanās un nepieciešamo dokumentu iesniegšanas termiņš – 2026.gada 24. augusts līdz plkst.14.30.
4. Ar konkursa nolikumu un amata aprakstu var iepazīties Rēzeknes novada pašvaldības mājaslapā www.rezeknessnovads.lv, NVA mājas lapā un Nagļu pagasta pārvaldes lietvedībā, (Nagļu pagasta pārvaldē pie lietvedes), “Tautas nams”, Nagļi, Nagļu pagasts, Rēzeknes novads, iepriekš sazinoties pa tālruni 64644360.

5. Kontaktpersona detalizētākas informācijas saņemšanai –lietvede Lilija Čeire, tālrunis – 64644360.
6. Amata pildīšanai nepieciešamā profesionālā pieredze un iemaņas:
· Izglītība-vidējā vai vidējā  – speciālā (kursi vai semināri) 

· Vēlama iepriekšēja pieredze saimniecisko procesu organizēšanā un vadīšanā;

· Labas datorprasmes, Word, Excel lietojumprogrammu pielietošana, prasmes lietot biroja tehniku,  e-pastu un dokumentu vadības sistēmas (lietvedība) un citas zināšanas par digitālo tehnoloģiju pielietošanu; 

· Elektroniskā paraksta pielietošana;

· B un C (95.kods) kategorijas autovadītāja apliecība;

· Augsta atbildība pret darbu;

· Prasme pieņemt lēmumus un izrādīt iniciatīvu 

· Valsts valodas lietošanas prasmes augstākajā pakāpē

7. Pretendenti līdz 2026.gada 24.augusta plkst.14.30. iesniedz Iestādē pie lietvedes “Tautas nams”, Nagļi, Nagļu pag., Rēzeknes nov., LV-4631 vai nosūta uz e-pastu: info@nagli.lv  pieteikumu ar norādi „Konkursam uz Rēzeknes novada pašvaldības iestādes “Dricānu apvienības pārvalde” Saimniecības pārziņa amatu” un šādus dokumentus:
7.1. profesionālās darbības aprakstu (CV);
7.2. motivācijas vēstuli;
7.3. izglītību apliecinošu dokumentu kopijas;
8. Pa pastu nosūtīts pieteikums un tam pievienotie dokumenti tiks izskatīti, ja tie tiks saņemti līdz šī nolikuma 7.punktā noteiktajam termiņam.
9. Papildus konkursa pretendents var iesniegt tālākizglītību apliecinošu dokumentu, kas apliecina amata pretendenta atbilstību nolikuma 6.punktā norādītajām prasībām, kopijas.
10. Konkursa komisija, kuru izveido ar Iestādes vadītāja rīkojumu, izskata pretendentu pieteikumus un iesniegtos dokumentus.
11. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
12. Konkurss tiek organizēts divās kārtās:
12.1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.punktā izvirzītajām prasībām, ko apliecina 7.punktā norādītie iesniegtie dokumenti;
12.2. konkursa otrā kārta sastāv no pretendentu teorētisko un praktisko zināšanu pārbaudes un darba intervijas ar pirmajā kārtā atlasītajiem pretendentiem.

13. Komisija, atklāti balsojot, ar vienkāršu balsu vairākumu izvēlas vienu pretendentu, kas visvairāk atbilst konkursa nolikumā izvirzītajām prasībām. 
